Ersigen
Eersige (amtlech Ersigen) isch e politischi Gmeind im Verwautigschreis Ämmitau im Kanton Bärn, Schwyz.

Geografi 
Eersige isch es Strassedorf ar Ösch. D Gmeindsflächi bsteit us 58,5 % langwirtschaftlecher Flächi, 31,8 % Waud u 9,7 % Sidligsflächi. D Nachburgmeinde si Choppige, Auchischtoorf, Rumedinge, Chiuperg (BE) u Utzischdorf.

Gschicht 
Eersige isch zum erschte Mal gnennt worde im Jahr 1112 aus Ergisingen (1201 Hergesingen, 1255 Ergesingen, 1257 Ergisingin, 1271 Erisinge, 1316 Eregsingen, 1434 Erxingen, 1500 Errsingen).

Bis zum 31. Dezämber 2009 het d Gmeind zum Bezirk Buurdlef ghört. Uf e 1. Jänner 2016 hei Niderösch, Oberösch u Eersige fusioniert – dr Name vur Gmeind isch Eersige.

Ywohner 
Quäuue: Bundesamt für Statistik 2005

Dr Uusländeraateil isch 2010 bi 3,2 % gläge.

Religion 
83,8 % vo de Ywohner si evangelisch-reformiert, 6,9 % si römisch-katholisch (Stang 2000).

Politik 
Bi de Nationauraatswahle 2011 het s das Ergebnis ggää: BDP 19,9 %, CVP 1,2 %, EVP 3,9 %, FDP 8,2 %, GLP 3,9 %, GP 4,2 %, SP 12,6 %, SVP 39,3 %, Suschtigi 6,8 %.

Gmeindspresidänt vo Eersige isch dr Simon Werthmüller (Stang 2019).

Wirtschaft 
D Arbetslosigkeit isch im Jahr 2011 bi 1,5 % gläge.

Sprach u Dialäkt 
Bir Vouchszeuuig 2000 hei vo de 1483 Ywohner 95,8 % Dütsch aus Houptsprach aaggää, 0,4 % Französisch u 0,3 % Italienisch.

Dr Dialäkt vo Eersige ghört zum Hochalemannisch.

Weblink 

 www.ersigen.ch

Fuessnote 

Ort (Kanton Bärn)
Ämmitau